පොල්ගහවෙල සිට මොරටුව බලා ධාවනය වන කාර්යාලීය දුම්රිය රියැදුරු විසින් සිතාමතා ප්‍රමාද කිරීම නිසා ඊයේ (23) පෙරවරුවේ කාර්යාල සේවකයන් ඇතුළු මගීහු දැඩි දුෂ්කරතාවට පත්වූහ.පොල්ගහවෙල සිට මොරටුව බලා ධාවනය කෙරෙන මෙම දුම්රිය පෙරවරු 8.10 ට පමණ ‍මරදාන දුම්රියපොළට පැමිණි අතර එහිදී නිසි පරිදි දුම්රිය පිටත්වීමට විදුලි සංඥා ලැබුණ අතර දුම්රිය නියාමකවරයා ද කොළ කොඩිය වනා දුම්රියට පිටත්වන ලෙස සංඥාව නිකුත් කළේය.